### Crna Gora

*GLAVNI GRAD - PODGORICA*

***Služba za zajedničke poslove***

### Broj: UPI 17-067/16-59/1

*Podgorica, 03.03.2016. godine*

 *Direktor Službe za zajedničke poslove Glavnog grada Podgorice, u postupku po zahtjevu Radević Ljiljane iz Podgorice, ulica Ivana Vujoševića br.56 na osnovu člana 30, 32, i 33 Zakona o slobodnom pristupu informacijama ("Sl. list CG", broj: 44/12), donio je*

***R J E Š E NJ E***

*Usvaja se zahtjev, broj: UPI 17-370/16-59 od 01.03.2016. godine, Radević Ljiljane iz Podgorice, ulica Ivana Vujoševića broj 56, pa joj se dozvoljava pristup informaciji u dijelu koji se odnosi na zaključak Izvršnog odbora Opštine Podgorica, broj: 03-2209 od 15.04.1993. godine.*

*Pristup predmetnom dokumentu ostvariće se u prostorijama Službe za zajedničke poslove (ulica Vuka Karadžića br. 16, II sprat, kancelarija br. 2), kako stoji u zahtjevu podnosioca, u roku od tri dana od dana dostavljanja ovog rješenja, a nakon uplate troškova postupka.*

*Troškovi postupka određuju se saglasno Uredbi o naknadi troškova u postupku za pristup informacijama ("Sl. list CG" broj: 02/07) u iznosu od 0,30 eura, koje je Radević Ljiljana dužna uplatiti u korist Budžeta Glavnog grada Podgorice na račun broj: 550-30262334-37, sa naznakom svrha uplate –pristup informacijama, prije isteka roka iz prethodnog stava i o tome dostaviti odgovarajući dokaz ovoj Službi.*

*Odbija se zahtjev za pristup informaciji u dijelu koji se odnosi na rješenja o upisima prava na nepokretnostima povodom otkupa stanova, Martinović Radoslava, Krnić Mirsada i Despotović Dragomira i fotokopiju mišljenja Ministarstva uređenja prostora od 30.03.1993. godine, jer Služba ne posjeduje tražena dokumenta, a nije u saznanju koji je organ u posjedu istih.*

 ***O b r a z l o ž e nj e***

*Radević Ljiljana iz Podgorice, ulica Ivana Vujoševića br. 56, podnijela je Službi za zajedničke poslove 01.03.2016. godine, zahtjev za slobodan pristup informacijama za dostavljanje fotokopija rješenja o upisima prava na nepokretnostima povodom otkupa stanova, za Martinović Radoslava, Krnić Mirsada i Despotović Dragomira i fotokopije mišljenja Ministarstva uređenja prostora i zaključka Izvršnog odbora Opštine Podgorica.*

*Odredbom člana 13 Zakona o slobodnom pristupu informacijama, propisano je da je organ vlasti dužan omogućiti podnosiocu zahtjeva pristup informaciji ili njenom dijelu, osim u slučajevima predviđenim ovim Zakonom. Istim Zakonom u članu 33, propisano je da podnosilac zahtjeva snosi troškove postupka u vezi sa ostvarivanjem prava na pristup informaciji koji se odnose samo na stvarne troškove organa vlasti u pogledu prepisivanja, fotokopiranja, skeniranja, dostavljanja tražene informacije, a Uredbom o naknadi troškova u postupku za pristup informacijama propisan je iznos troškova koji je podnosioc zahtjeva dužan da plati.*

*Zaključak Izvršnog odbora Opštine Podgorica, broj: 03-2209 od 15.04.1993. godine, ne predstavljaju informacije iz člana 14 Zakona o slobodnom pristupu informacijama kojim se pristup ograničava.*

*Troškovi postupka odnose se na izradu fotokopija predmetnih dokumenata, 0,10 eura po stranici što za 3 stranice iznosi 0,30 eura.*

*Troškovi dostave nijesu uračunati s obzirom da se dostava vrši lično preko dostavljača pošte.*

*Služba je uvidom u zahtjev za pristup informaciji, u dijelu koji se odnosi na rješenja o upisima prava na nepokretnostima povodom otkupa stanova, Martinović Radoslava, Krnić Mirsada i Despotović Dragomira, kao i fotokopiju mišljenja Ministarstva uređenja prostora od 30.03.1993. godine, utvrdila da ne posjeduje tražena dokumenta, a nije u saznanju koji je organ u posjedu istih.*

*Na osnovu izloženog riješeno je kao u dispozitivu rješenja.*

***UPUTSTVO O PRAVNOM SREDSTVU:*** *Protiv ovog rješenja može se izjaviti žalba Agenciji za zaštitu podataka o ličnosti i pristup informacijama, preko organa vlasti koji je o zahtjevu rješavao u prvom stepenu u roku od 15 dana od dana dostavljanja rješenja.*

*DOSTAVLJENO:* ***DIREKTOR,***

*- Radević Ljiljani*  ***Jovan Đurišić***

*- u spise predmeta*

*- Agenciji*

*- a/a*

*Crna Gora*

*GLAVNI GRAD-PODGORICA*

***Služba za zajedničke poslove***

*Broj:UPI 17-067/16-59/3*

*Podgorica, 03.03.2016. godine*

***CENTAR ZA INFORMACIONI SISTEM***

***- gospodinu Zoranu Glomaziću, direktoru -***

*P O D G O R I C A*

*U prilogu, dostavljamo Vam Rješenje za slobodan pristup informaciji, upućeno Radević Ljiljani iz Podgorice, kojim je tražila od Službe za zajedničke poslove pristup informaciji, odnosno fotokopije rješenja o upisima prava na nepokretnostima povodom otkupa stanova, za Martinović Radoslava, Krnić Mirsada i Despotović Dragomira, kao i fotokopije mišljenja Ministarstva uređenja prostora i zaključka Izvršnog odbora Opštine Podgorica.*

 *Obavještenje je potrebno objaviti na sajtu Glavnog grada – Podgorice, shodno Zakonu o slobodnom pristupu informacijama („Sl. list CG“, broj: 44/12).*

 *Hvala na saradnji,*

*Prilog: Rješenje*

***DIREKTOR,***

 ***Jovan Đurišić***